BBL ออกหุ้นกู้ 2 ชุดวงเงินเฉียด 4 หมื่นลบ. เสนอขายกองทุนต่างประเทศ
BBL ออกหุ้นกู้ 2 ชุดวงเงินเฉียด 4 หมื่นลบ. เสนอขายสถาบันต่างประเทศ
20 ก.ย. 2561

ธนาคารกรุงเทพ จำกัด (มหาชน) หรือ BBL ระบุว่า เมื่อวันที่ 19 กันยายน 2561 ธนาคารสาขาฮ่องกงได้ออกหุ้นกู้หุ้นกู้ไม่ด้อยสิทธิและไม่มีหลักประกันในต่างประเทศ จำนวน 2 ชุด วงเงินรวม 1,200 ล้านดอลลาร์สหรัฐฯ ภายใต้ Global Medium Term Note Program โดยจะเสนอขายให้กับผู้ลงทุนสถาบันในต่างประเทศ หุ้นกู้ดังกล่าว แบ่งเป็น
หุ้นกุ้ชุดที่ 1 มูลค่าเงินต้นหุ้นกู้ 600 ล้านดอลลาร์สหรัฐฯ อายุ 5.5 ปี อัตราดอกเบี้ย 4.050% ต่อปี วันออกหุ้นกู้ 19 ก.ย.61 และครบกำหนดไถ่ถอน วันที่ 19 มี.ค. 67
หุ้นกู้ ชุดที่ 2 มูลค่าเงินต้นหุ้นกู้ 600 ล้านดอลลาร์สหรัฐฯ อายุ 10 ปี อัตราดอกเบี้ย 4.450% ต่อปี วันออกหุ้นกู้ 19 ก.ย.61 และครบกำหนดไถ่ถอน วันที่ 19 ก.ย. 71
ทั้งนี้ Morgan Stanley &amp; Co. International plc และ Citigroup Global Markets Inc. เป็นผู้จัดการการจัดจำหน่ายหุ้นกู้ดังกล่าว